32001D0828
L 308/41
JURNALUL OFÍCIAL AL UNIUNII EUROPENE
DECIZIA COMISIEI
din 23 noiembrie 2001
de modificare a Deciziei 92/260/CEE și a Deciziei 93/197/CEE privind importul de ecvidee vaccinate împotriva pestei din vestul Nilului
[notificată cu numărul C(2001) 3709]
(Text cu relevanță pentru SEE)
(2001/828/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), astfel cum a fost modificată ultima dată prin Decizia 2001/298/CE (2) în special articolul 13 alineatul (2) litera (a) și articolul 19 punctul (i),
întrucât:
(1)
Decizia 92/260/CEE a Comisiei (3), astfel cum a fost modificată ultima dată prin Decizia 2001/619/CE (4), a stabilit condițiile de sănătate animală și certificarea sanitar-veterinară pentru admiterea temporară a cailor înregistrați.
(2)
Decizia 93/197/CEE a Comisiei (5), astfel cum a fost modificată ultima dată prin Decizia 2001/619/CE, a stabilit condițiile de sănătate animală și certificarea sanitar-veterinară pentru importul de ecvidee înregistrate și ecvidee pentru reproducție și producție.
(3)
În Statele Unite ale Americii s-au înregistrat la ecvidee în ultimii doi ani cazuri de pestă din vestul Nilului. Recent, un vaccin inactivat cu formalină a primit acordul condiționat al autorităților competente. Datorită faptului că ecvideele vaccinate împotriva pestei din vestul Nilului nu reprezintă un risc pentru sănătatea publică sau animală, importul în Comunitate al acestor ecvidee ar trebui să fie permis, sub rezerva anumitor condiții.
(4)
Pentru a permite importurile de ecvidee vaccinate împotriva pestei din vestul Nilului din țările incluse în Grupa C a cerințelor relevante de sănătate animală, este necesară adaptarea condițiilor de sănătate animală prin modificarea Deciziei 92/260/CEE și a Deciziei 93/197/CEE în mod corespunzător.
(5)
Măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Un nou paragraf se inserează în anexa II partea C punctul III la Decizia 92/260/CEE:
Articolul 2
Un nou paragraf se inserează în anexa II partea C punctul III la Decizia 93/197/CEE:
Articolul 3
Prezenta decizie se adresează statelor membre.
Adoptată la Bruxelles, 23 noiembrie 2001.